
Ar gael yn rsc.li/4tzFoze
Y model atomig
[bookmark: _Hlk175233502]Mae datrys diffiniadau yn ffordd hwyliog o brofi a chyfnerthu dealltwriaeth y dysgwyr o’r termau allweddol a’r diffiniadau. Dywedwch wrth y dysgwyr roi’r diffiniadau o dermau allweddol at ei gilydd ac wedyn defnyddio’u dealltwriaeth o’r termau i gwblhau brawddegau. Mae’r atebion ar gael isod ac maent yn cael eu darparu ar ffurf sleidiau hefyd. Fel y modelau Frayer cysylltiedig, mae datrys diffiniadau yn ymchwilio i ddealltwriaeth y dysgwyr ac yn targedu’r termau anoddach yn y rhestr o dermau allweddol.
Syniadau ar gyfer addasu
Integreiddiwch sgiliau siarad a gwrando yn y gweithgaredd hwn: 
Argraffwch y grid datrys diffiniadau a thorri o amgylch y blychau unigol. Gofynnwch i’r dysgwyr gymryd blwch yr un a threfnu eu hunain – fel dosbarth neu grŵp – i greu’r gwahanol ddiffiniadau. Pan fydd pawb yn barod, gofynnwch i bob dysgwr ddarllen ei ran ei hun o’r diffiniad yn ei dro.
Gofynnwch i’r dysgwyr ddarllen y sleid cwblhau’r cysylltiad yn llawn.
Fel addasiad cyflymach o’r dasg, ystyriwch gynnal gweithgaredd ‘meddwl, paru, rhannu’ lle mae’r dysgwyr yn trafod ac yn penderfynu ar y diffiniadau cywir mewn parau neu grwpiau bach.
Rhowch fwy o gymorth drwy gysylltu’r term yng ngholofn A â’r cofnod cywir yng ngholofn B ac efallai’r cofnod yng ngholofn B â’r cofnod cywir yng ngholofn C, ar gyfer yr ychydig dermau allweddol cyntaf yn y grid.
Darllenwch fwy am yr adnoddau datrys diffiniadau a’u defnydd: rsc.li/3Gda32t
Atebion
Darperir yr atebion hefyd ar y sleidiau PowerPoint cysylltiedig.
Atebion Datrys diffiniadau 
Y rhif atomig yw nifer y protonau yn niwclews atom o elfen benodol. 
Y rhif màs yw cyfanswm nifer y protonau a’r niwtronau mewn niwclews atom o elfen benodol.
Y màs atomig cymharol yw màs cyfartalog atom o elfen gan ystyried y canrannau o isotopau’r elfen sy’n digwydd yn naturiol. 
Y màs cymharol yw màs gronyn o’i gymharu ag 1/12 o fàs atom 12C. 
Mae isotopau yn atomau sydd â’r un nifer o brotonau ond niferoedd gwahanol o niwtronau.
Gwefr gymharol yw gwefr bositif (+) neu negatif (-) gronyn o’i chymharu â gwefr un proton. 
Atebion Cwblhau’r cysylltiad 
Dylai’r dysgwyr ddewis rhes D fel y cysylltiadau cywir ar gyfer y frawddeg.

Brawddegau wedi’u cwblhau: 
Mae’r rhif màs yn dweud wrthym beth yw cyfanswm y protonau a’r niwtronau mewn niwclews atom. Felly, gellir cyfrifo nifer y niwtronau drwy dynnu’r rhif atomig o’r rhif màs, gan fod y rhif atomig yn dweud wrthym beth yw nifer y protonau mewn niwclews atom. 
Adnoddau cymorth termau allweddol eraill
Mae’r adnodd hwn yn rhan o’r cymorth termau allweddol ar gyfer pwnc y model atomig. Mae’r adnoddau cysylltiedig canlynol ar gael yn rsc.li/3XTkheu:
rhestr o dermau allweddol – geirfa wedi’i dewis yn ofalus, gyda diffiniadau. Bydd y dysgwyr yn dod ar draws y termau wrth astudio’r pwnc hwn yn y cyfnod allweddol hwn
geirfa hygyrch – mae’n defnyddio diagramau, enghreifftiau, canllawiau ynganu a mwy i bontio’r bwlch rhwng termau allweddol a diffiniadau
modelau Frayer – ffordd i’r dysgwyr drefnu eu dealltwriaeth o eirfa newydd drwy weithio drwy bedwar pedrant cysyniadol gyda’r termau allweddol: archwilio, dadansoddi, egluro, cyfnerthu.

